શહેરના જંકશન પ્લોટ કોઠી કમ્પાઉન્ડ ખાતે આવેલ કોમી એકતાના પ્રતિક અને હિન્દુ-મુિસ્લમો માટે આસ્થાના કેન્દ્ર એવા હઝરત ગેબનશાહ પીરના ઉર્ષનું આગામી રવિ અને સોમવારે આયોજન કરવામાં આવ્યું છે. જેની દબદબાભેર ઉજવણીને સંચાલક ટ્રસ્ટના હોદ્દેદારો તથા કાર્યકરો આખરી આેપ આપી રહ્યા છે એવા સમયે દરગાહ પર માથંુ ટેકવવા અકીદતમંદોનો પ્રવાહ પણ શરૂ થઈ ગયો છે. દરગાહ પર રોશનીનો જગમગાટ જોવા મળે છે અને આસપાસ મંડપ પણ લગાવી દેવામાં આવ્યા છે. ઉર્ષ શરીફ અંગે હઝરત ગેબનશાહ પીર દરગાહ શરીફ ટ્રસ્ટના પ્રમુખ હાજી બાબુભાઈ જાનમોહમદની આગેવાનીમાં આજે સવારે દરગાહના પરિસરમાં રાખવામાં આવેલ પત્રકાર પરિષદમાં ટ્રસ્ટના મહામંત્રી સુલેમાનભાઈ સંઘારે સમગ્ર ઉર્ષના આયોજન અને સંસ્થાની કામગીરીનો ચિતાર પેશ કર્યો હતો. ઉપરાંત સંસ્થાના ભાવિ આયોજન અંગે પણ વિગતે વાત કરી હતી. ઉર્ષ પ્રસંગે તા.1/4ના રવિવારે રાત્રે 9.30 વાગ્યે રાષ્ટ્રીય અને કોમી એકતા સમારોહ અને સર્વધર્મ સમારોહનું આયોજન કરવામાં આવ્યું છે. જેમાં પ્રમુખ તરીકે વાંકાનેરના ધારાસભ્ય જાવેદ પીરઝાદા, ઉદ્ઘાટક તરીકે મેયર જૈમનભાઈ ઉપાધ્યાય, કમિશનર અનુપમસિંહ ગેહલોત, કલેકટર વિક્રાંત પાંડે, મ્યુ. કમિશનર બંછાનિધિ પાની, ગુજરાત રાજ્ય માઈનોરીટી ડીપાર્ટમેન્ટના ચેરમેન ગુલાબખાન રાઉમા, કાેંગ્રેસ પ્રદેશ પ્રમુખ હેમાંગ વસાવડા ઉપસ્થિત રહેશે. ઉપરાંત જસદણના ધારાસભ્ય કુંવરજીભાઈ બાવળીયા, રાજકોટના ધારાસભ્ય ગોવિંદભાઈ પટેલ સહિત રાજકીય તેમજ સામાજીક કાર્યક્રમમાં ઉપસ્થિત રહેશે. કાર્યક્રમમાં મુખ્ય વકતા તરીકે સદરના સૈયદ મુન્નાબાપુ, યોગીધામ ગુરૂકુળ રાજકોટના ત્યાગવંભસ્વામી, પ્રેમ મંદિરના ફાધર જેમ્સ નાઈલ, સિંગ સભા ગુરૂદ્વારાના પ્રમુખ જલમીતસિંગ ડીલોન, માંડવી ચોક જૈન દેરાસરના પ્રમુખ જીતુભાઈ દેસાઈ અને વ્હોરા સમાજના અગ્રણી યુસુફભાઈ જોહર હાજર રહીને પ્રવચન આપશે. આ સમારોહ બાદ રાત્રે 10.30 કલાકે સૌરાષ્ટ્રમાં પ્રથમવાર આવી રહેલા દિલ્હીના મશહૂર કવ્વાલ નૌશાદઅલીખાનનો કવ્વાલીનો કાર્યક્રમ પણ રાખવામાં આવ્યો છે. જેમાં બહોળી સંખ્યામાં ઉમટી પડવા હાકલ કરવામાં આવી છે.